VŠEOBECNE ZÁVÄZNÉ NARIADENIE

č. 02/2022  zo dňa 14.09.2022,


Obecné zastupiteľstvo obce Košolná na základe samosprávnej spôsobilosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 27 ods. 3) zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon) vydáva toto Všeobecne záväzné nariadenie:

Článok 1

Predmetom tohto Všeobecne záväzného nariadenia je vyhlásenie Záväznej časti Zmien a doplnkov 03/2021 Územného plánu obce Košolná, na základe schválenia Zmien a doplnkov 03/2021 Územného plánu obce Košolná.
Článok 2

Týmto Všeobecne záväzným nariadením sa mení a dopĺňa:

a/ Záväzná časť Územného plánu obce Košolná, schválená Obecným zastupiteľstvom obce Košolná uzn. č. 20/2011 zo dňa 03.05.2011 a vyhlásená VZN č. 01/2011 zo dňa 03.05.2011,
b/ Záväzná časť Zmien a doplnkov 01/2014 Územného plánu obce Košolná, schválená Obecným zastupiteľstvom obce Košolná uzn. č. 10/2014 zo dňa 27.03.2014 a vyhlásená VZN č. 01/2014 zo dňa 27.03.2014,

c/ Záväzná časť Zmien a doplnkov 02/2019 Územného plánu obce Košolná, schválená Obecným zastupiteľstvom obce Košolná uzn. č. 128/2020 zo dňa 26.06.2020 a vyhlásená VZN č. 01/2020 zo dňa 26.06.2020. 

Článok 3

Priestorové vymedzenie riešeného územia je ohraničené hranicami riešených lokalít v grafickej časti Zmien a doplnkov 02/2019 Územného plánu obce Košolná.

Článok 4

Neoddeliteľnými prílohami tohto všeobecne záväzného nariadenia ktoré určujú zásady a regulatívy priestorového usporiadania a funkčného využívania územia, sú:

a/ Príloha č.1. - Záväzná časť Zmien a doplnkov 03/2021 Územného plánu obce Košolná, 

b/ Príloha č.2. - výkres č. 7a - Schéma záväzných častí a verejnoprospešných stavieb 
c/ Príloha č.3. - výkres č. 7b - Schéma záväzných častí a verejnoprospešných stavieb

Článok 5


Schválené Zmeny a doplnky 03/2021 Územného plánu Košolná sú uložené a možno do nich nahliadnuť na:

1/ Obecnom úrade v Košolnej
2/ Okresnom úrade Trnava, odbore výstavby a bytovej politiky, 

3/ stavebnom úrade (Spoločný obecný úrad v Trnave).

Článok 6

1/ Toto všeobecne záväzné nariadenie nadobúda účinnosť pätnástym dňom po jeho vyhlásení.



 v. r.
PhDr. Martin Halaksa, PhD.
     starosta obce
Návrh VZN bol zverejnený v úradnej tabuli obce Košolná a na webovej stránke obce Košolná  od 01.08.2022  do  16.08.2022.

VZN bolo schválené Obecným zastupiteľstvo obce Košolná dňa 14.09.2022  uznesením č. 46/2022.

Schválené VZN bolo zverejnené v úradnej tabuli obce Košolná a na webovej stránke obce Košolná  od 20.09.2022 do  05.10.2022.

1
2

